rejauldu/bengali-wikipedia huggingface dataset:
260px|thumb  পুরু চাকতি () অনেক সর্পিল ছায়াপথের এমন একটি অঞ্চল যেখানে অপেক্ষাকৃত প্রবীণ এবং ধাতু-স্বল্প তারার অস্তিত্ব পাওয়া যায়। আমাদের আকাশগঙ্গা যেহেতু একটি আদর্শ সর্পিল ছায়াপথ সেহেতু এতেও এমন একটি চাকতি রয়েছে। আকাশগঙ্গার প্রধান তল থেকে উল্লম্বভাবে উপরে বা নিচে ১ কিলো পারসেকের বাইরে, কিন্তু হেলোর পূর্বে যেসব তারা রয়েছে তারাই পুরু চাকতির বাসিন্দা। এই অঞ্চলে তারার ঘনত্ব সরু চাকতির তুলনায় বেশ কম। সরু চাকতির তারার সাথে এখানকার তারার আরও কিছু পার্থক্য রয়েছে:  পুরু চাকতির তারাদের কক্ষপথ (আকাশগঙ্গার কেন্দ্রকে আবর্তনরত) সরু চাকতির তারাদের তুলনায় অনেক উৎকেন্দ্রিক।  এদের আবর্তনের দিকও অনেক ক্ষেত্রে সরু চাকতির তারাদের তুলনায় উল্টো, অর্থাৎ তাদের প্রতীপ গতি রয়েছে।  এরা অপেক্ষাকৃত লাল, প্রবীণ, ধাতু-স্বল্প   গঠন প্রক্রিয়া  অনেকদিন ধরে পুরু চাকতির অস্তিত্বের কারণ নিয়ে বিজ্ঞানীরা সন্দিহান ছিলেন। কীভাবে এই চাকতি গঠিত হতে পারে সে নিয়ে বিজ্ঞানীরা তিনটি অনুকল্প প্রস্তাব করছিলেন। অবশ্যই এই প্রস্তাবগুলো করা হয়েছিল আমাদের আকাশগঙ্গাকে পর্যবেক্ষণ করে। কিন্তু পরবর্তীতে তারা বুঝতে পারেন তিনটির মধ্যে দুটি অনুকল্পই পর্যবেক্ষণের সাথে মিলে না। কেবল শেষ অনুকল্পটিই বর্তমানে পর্যবেক্ষণের সাথে সামঞ্জস্য বিধান করতে পারছে। তাই বর্তমানে তৃতীয় অনুকল্পটিকেই মূল তত্ত্ব হিসেবে গ্রহণ করছেন অধিকাংশ বিজ্ঞানীরা। অনুকল্পগুলো এবং সেগুলো বাতিল বা গৃহীত হওয়ার কারণ এখানে উল্লেখ করা হচ্ছে:   অরীয় কক্ষীয় অভিপ্রয়াণ: সরু চাকতির তারাগুলো অরীয় কক্ষীয় অভিপ্রয়াণ এর মাধ্যমে ধীরে ধীরে আকাশগঙ্গার সরু চাকতি থেকে দূরে সরে গেছে। কিন্তু এটি সত্য হলে পুরু চাকতির তারাদের উৎকেন্দ্রিকতা এত বেশি হওয়ার কথা না। পর্যবেক্ষণে দেখা গেছে এই অনুকল্প যতটা ভবিষ্যদ্বাণী করে তার চেয়ে অনেক বেশি অতি উচ্চ ও অতি নিম্ন উৎকেন্দ্রিকতার তারা রয়েছে।  সরু চাকতির তারাদের উত্তাপ প্রদাণ: অনেক আগে অনেক বড় এবং তাৎক্ষণিক কোন সংঘর্ষের কারণে সরু চাকতির তারারা খুব কম সময়ের মধ্যে অনেক বেশি উত্তপ্ত হয়ে গিয়েছিল। এর ফলে তাদের গতিশক্তি বেড়ে গেছে এবং তারা ছুটোছুটি করতে করতে পুরু চাকতিতে চলে গেছে। কিন্তু এটি পুরোপুরি সত্য হলে অতি উচ্চ উৎকেন্দ্রিকতার তারাদের সংখ্যা পর্যবেক্ষণের তুলনায়ও অনেক বেশি হওয়ার কথা। তাই এটিও বাতিল হয়ে গেছে।  বিবৃদ্ধি এবং অঙ্গীভূতকরণ: আমাদের ছায়াপথকে আবর্তনরত কিছু বামন ছায়াপথ-কে আমাদের ছায়াপথ গ্রাস করেছে অর্থাৎ সেই বামনটির বিবৃদ্ধি বা এক্রিশন ঘটেছে। সেই বামন ছায়াপথের তারাগুলোই পুরু চাকতিতে থিতু হয়েছে। অথবা হয়ত অপেক্ষাকৃত বেশি সময় ধরে আকাশগঙ্গা অন্য ছায়াপথকে অঙ্গীভূত করেছে। এই দুটি প্রক্রিয়াই বলে, পুরু চাকতির তারারা আকাশগঙ্গার ভেতরে তৈরি হয়নি বরং বাইরে থেকে এসেছে। এটিই বর্তমানে সবচেয়ে গ্রহণযোগ্য তত্ত্ব।Marion Dierickx, Rainer J. Klement, Hans-Walter Rix, Chao Liu, Observational Evidence from SDSS for a Merger Origin of the Milky Way's Thick Disk, Astrophysical Journal; arXiv:1009.1616v1 [astro-ph.GA]   আরও দেখুন   আকাশগঙ্গা  সর্পিল ছায়াপথ (কুণ্ডলাকার)   তথ্যসূত্র   বিষয়শ্রেণী:কুণ্ডলিত ছায়াপথ বিষয়শ্রেণী:ছায়াপথ
ধহবান কেন্দ্রীয় কারাগার (), যা ধহবান কারাগার নামেও পরিচিত, সৌদি আরবের জেদ্দার দাহাবানের কাছে অবস্থিত একটি সর্বোচ্চ নিরাপত্তার কারাগার। এটি ২০১৫ সালে জেদ্দা কারাগারের অবকাঠামোর সংস্কারের অংশ হিসাবে ৪০০ মিলিয়ন এসআর ব্যয়ে নির্মিত হয়েছিল। এটি ৭,৫০০ জন বন্দী ধারণ করতে সক্ষম। যখন এটি খোলা হয়, তখন ব্রাইম্যান কারাগার থেকে ৩,০০০ জন বন্দীকে স্থানান্তর করা হয়। ২০১৫ সালে, কারাগারের আঞ্চলিক পরিচালক মানি আল-ওতাইবি বলেছিলেন যে এটি সৌদি আরবের সবচেয়ে উন্নত কারাগার, যেখানে সর্বাধুনিক নজরদারি প্রযুক্তি রয়েছে।  এই সুবিধাটি হাই প্রোফাইল রাজনৈতিক বন্দীদের পাশাপাশি আল কায়েদা ও ইসলামিক স্টেটের সদস্যদের রাখার জন্য ব্যবহৃত হয়। এটি পুরুষ ও মহিলা বন্দীদের, পাশাপাশি মহিলা বন্দীদের কিছু ছোট বাচ্চাদের ধারণ করে। অভিযোগ করা হয়েছে যে, নারী কয়েদিদের নির্যাতন করা হয়েছে। অ্যামনেস্টি ইন্টারন্যাশনাল, ও হিউম্যান রাইটস ওয়াচের মতে, আটক মহিলা কর্মীদের বারবার বিদ্যুৎস্পৃষ্ট ও বেত্রাঘাত করা হয়। নাম প্রকাশে অনিচ্ছুক এক সৌদি কর্মকর্তা অস্বীকার করেছেন যে রাষ্ট্র কর্তৃক নির্যাতনকে ক্ষমা করা হয়েছে। সৌদি আরবের দাবি, বন্দীরা ‘শীর্ষ চিকিৎসা’ পায়।  এই কারাগারে বর্তমানে বাদাবি ভাই -বোন বন্দী রয়েছে; কানাডা সরকারের থেকে তাদের মুক্তির দাবী, এবং পরবর্তীতে সৌদি আরব সরকার কানাডার রাষ্ট্রদূতকে সৌদি আরবে বহিষ্কার করা, ফলে কানাডার কানাডার কূটনৈতিক কর্মচারীরা সৌদি আরবের রাষ্ট্রদূতকে ও সৌদি আরবের ছাত্রদের সাথে ডেকে পাঠায়। যার ফলস্বরূপ কেউ কেউ আশ্রয় চেয়েছেন।   নির্যাতনের অভিযোগ  ২০১৮ সালের মে মাস থেকে ধহবান কারাগারে নারীসহ বেশ কয়েকজন সৌদি আরব কর্মীকে আটক করা হয়েছে বলে জানা গেছে। নেতাকর্মীদের বারবার বিদ্যুৎস্পৃষ্ট ও বেত্রাঘাতের মাধ্যমে নির্যাতন করা হয়েছে, যার ফলে তাদের অনেকেই হাঁটতে পারছেন না বা ঠিকমতো দাঁড়াতেও পারছেন না। অ্যামনেস্টি ইন্টারন্যাশনালের প্রাপ্ত তিনটি সাক্ষ্য অনুসারে, একজন কর্মীকে সিলিং থেকে ঝুলতে বাধ্য করা হয়েছিল। আরেক মহিলাকে জিজ্ঞাসাবাদকারীদের দ্বারা বারবার যৌন হয়রানির শিকার হতে হয়েছিল, যারা তাদের মুখে মাস্ক পরেছিল। হিউম্যান রাইটস ওয়াচ ও অ্যামনেস্টি ইন্টারন্যাশনাল কর্তৃক উপস্থাপিত প্রমাণ সত্ত্বেও, সৌদি আরবের গণমাধ্যম মন্ত্রণালয় এ ধরনের সব অভিযোগ অস্বীকার করেছে।  তথ্যসূত্র  বিষয়শ্রেণী:সৌদি আরবে নারী অধিকার বিষয়শ্রেণী:উইকিউপাত্তে স্থানাঙ্ক আছে
হিমানী ভাট শিবপুরী (জন্ম: ২৪শে অক্টোবর ১৯৬০) হলেন একজন ভারতীয় অভিনেত্রী, যিনি বলিউডের চলচ্চিত্র এবং হিন্দি টেলিভিশন ধারাবাহিকের পার্শ্ব চরিত্রে অভিনয়ের জন্য পরিচিত। তিনি হাম আপকে হ্যাঁয় কৌন..! (১৯৯৪), রাজা (১৯৯৯৫), দিলওয়ালে দুলহনিয়া লে যায়েঙ্গে (১৯৯৫), খামোশি (১৯৯৬), নায়ক নং ১ (১৯৯৭), দিওয়ানা মস্তানা (১৯৯৭), বাঁধন (১৯৯৮), কুছ কুছ হোতা হ্যায় (১৯৯৮), বিবি নং ১ (১৯৯৯), হাম সাথ সাথ হ্যাঁয় (১৯৯৯), কাভি খুশি কাভি গাম... (২০০১) এবং ম্যায় প্রেম কি দিওয়ানি হুঁ (২০৩৩)-এর মতো চলচ্চিত্রে অভিনয় করেছেন।   ব্যক্তিগত জীবন  হিমানী শিবপুরী ভারতের উত্তরাখণ্ডের দেরাদুনের একটি মধ্যবিত্ত গড়ওয়ালী পরিবারে জন্মগ্রহণ করেছইলেন। তাঁর বাবা হরিদত্ত ভাট, দ্য ডুন স্কুলের হিন্দি শিক্ষক ছিলেন। দেরাদুনের স্কুলে থাকাকালীন তিনি নাটকের সাথে সক্রিয়ভাবে জড়িত ছিলেন। জৈব রসায়নে স্নাতকোত্তর ডিগ্রি অর্জনের সময় তিনি মঞ্চ নাটকে তাঁর অভিনয় জীবন শুরু করেছিলেন। তিনি একজন পার্শ্ব অভিনেত্রী হিসাবে ফির ওহি তালাশ নামক চলচ্চিত্রে কাজ করেছিলেন। তিনি কাশ্মীরি পণ্ডিত অভিনেতা জ্ঞান শিবপুরীকে বিয়ে করেছিলেন, যিনি ১৯৯৫ সালে মারা গিয়েছেন।Himan Shivpuri Interview তাঁদের কাত্যায়নী নামে একটি পুত্র রয়েছে।   পেশা  ১৯৮৪ সালে ন্যাশনাল স্কুল অফ ড্রামা থেকে স্নাতক সম্পন্ন করার পরে, শিবপুরী এনএসডি রেপারেটরি কোম্পানিতে বেশ কিছু কাজ করেছিলেন এবং তারপরে মুম্বই চলে যান। শিবপুরী ১৯৮৪ সালে আব আয়েগা মজা-এ অভিনয়ের মধ্য দিয়ে চলচ্চিত্র জগতে পদার্পণ করেছিলেন, এরপরে ১৯৮৯ সালে তিনি ইন হুইচ অ্যানি গিভস ইট দোজ ওয়ানস নামক একটি টেলিভিশন চলচ্চিত্র শাহরুখ খানের সাথে অভিনয় করেছিলেন। এরপরে তিনি শ্যাম বেনেগলের সুরজ কা সাতবাঁ ঘোড়া (১৯৯৩) এবং মাম্মো (১৯৯৪)-এর মতো বেশ কয়েকটি চলচ্চিত্রে অভিনয় করেছিলেন, যদিও ১৯৯৪ সালে মুক্তিপ্রাপ্ত সুরোজ বরজাতিয়ার হাম আপকে হ্যাঁয় কৌন..! এ তাঁর অভিনয় সকলের নজর কেড়েছিল।  তিনি কুনওয়ার সিনহা দ্বারা পরিচালিত ডিডি ন্যাশনালে প্রচারিত টেলিভিশন ধারাবাহিক হমরাহী-তে অভিনয়ের মধ্য দিয়ে টেলিভিশন জগতে আত্মপ্রকাশ করেছিলেন, যেখানে তিনি দেবকী ভোজাইয়ের চরিত্রে অভিনয় করেছেন। তাঁর এই চরিত্রটি সকলের দ্বারা প্রশংসিত হওয়ার কারণে তিনি যথেষ্ট জনপ্রিয়তা অর্জন করেছিলেন।  তিনি মূলত পার্শ্ব অভিনয়শিল্পীর চরিত্রে বেশি অভিনয় করেছেন এবং তিনি কয়লা  (১৯৯৭), পারদেস (১৯৯৭), দিলওয়ালে দুলহনিয়া লে যায়েঙ্গে (১৯৯৫), আঞ্জাম (১৯৯৪), কুছ কুছ হোতা হ্যায় (১৯৯৯) এবং কাভি খুশি কাভি গাম...-এর (২০০১) মতো বেশ কিছু স্মরণীয় চরিত্রে অভিনয় করেছেন।   তথ্যসূত্র    বহিঃসংযোগ      বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দেরাদুনের অভিনেত্রী বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি থিয়েটার বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় চলচ্চিত্র অভিনেত্রী
আলেকজান্ডার জাক লিস (জন্ম ১৪ এপ্রিল ১৯৯৩) একজন ইংরেজ প্রথম-শ্রেণীর ক্রিকেটার।  একজন বাঁ-হাতি ব্যাটসম্যান এবং মাঝে মাঝে ডানহাতি লেগ-স্পিন বোলার, লিস ডারহামে চুক্তিবদ্ধ হয়েছেন, তিনি ইয়র্কশায়ার কাউন্টি ক্রিকেট ক্লাবের হয়ে প্রথম-শ্রেণীর ম্যাচ খেলেছেন। ২০২২ সালের মার্চে ওয়েস্ট ইন্ডিজের বিপক্ষে ইংল্যান্ড ক্রিকেট দলের হয়ে লিসের আন্তর্জাতিক অভিষেক হয়।   ব্যক্তিগত জীবন  অ্যালেক্স লিস ওয়েস্ট ইয়র্কশায়ারের হ্যালিফ্যাক্সে জন্মগ্রহণ করেছিলেন, যেখানে তিনি হলি ট্রিনিটি সিনিয়র স্কুলে পড়াশোনা করেছিলেন। হ্যালিফ্যাক্স ক্রিকেট লীগে ব্র্যাডশ ক্রিকেট ক্লাবের সাথে ক্রিকেটের সাথে তার পরিচয় হয়েছিল, তিনি কিশোর বয়সে দ্রুত জুনিয়র থেকে সিনিয়র ক্রিকেটে চলে আসেন। লিস ব্র্যাডশ ত্যাগ করেন এবং ১৩ বছর বয়সে ইলিংওয়ার্থে চলে যান। তিনি ২০০৬ সাল থেকে ইয়র্কশায়ারের সাথে যুক্ত ছিলেন, ১১ এর নিচের স্তর থেকে শুরু করেন। তিনি ইয়র্কশায়ার ইসিবি কাউন্টি প্রিমিয়ার লীগে ইয়র্কশায়ার একাডেমীর হয়ে খেলেছেন এবং অধিনায়কত্ব করেছেন এবং ইয়র্কশায়ার দ্বিতীয় একাদশের দ্বিতীয় একাদশ চ্যাম্পিয়নশিপে প্রথম দলে যাওয়ার আগে। জুন ২০১০-এ ভারত এ-এর বিরুদ্ধে প্রথম-শ্রেণীর ক্রিকেটে তার অভিষেক হয়, ৩৮ রান করেন। ২০১৩ সালের এপ্রিলে, লিস তার তৃতীয় প্রথম-শ্রেণীর ম্যাচে হেডিংলিতে লিডস/ব্র্যাডফোর্ড এমসিসি ইউনিভার্সিটির বিপক্ষে ১২১ রান করার সময় তার প্রথম প্রথম-শ্রেণীর সেঞ্চুরি করেন।   তথ্যসূত্র    বহিঃসংযোগ       Middlesex CCC  বিষয়শ্রেণী:ইংরেজ ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ব্যক্তি বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের টি২০ ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ডারহামের ক্রিকেটার
মুন্নালাল গয়াল একজন ভারতীয় রাজনীতিবিদ। তিনি গোয়ালিয়র পূর্ব থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন ছিলেন যারা পদত্যাগ করেছিলেন এবং পরে ভারতীয় জনতা পার্টিতে যোগ দিয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩ বিষয়শ্রেণী:গোয়ালিয়রের ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল:  অপসারণ করা হয়েছে।(অ-প্রশাসক কর্তৃক বন্ধকরণ) –ধর্মমন্ত্রী (আলাপ) ০৬:২৩, ১৬ জুলাই ২০২২ (ইউটিসি) শায়খ প্রফেসর ড. আবু বকর মুহাম্মাদ যাকারিয়া   – (অপসারণের প্রস্তাবনা দেখুনলগ দেখুন) () এ নিবন্ধটি কয়েকবার অপসারিত হয়েছে। তিনি উল্লেখযোগ্য ব্যক্তি না। মো. মাহমুদুল আলম (আলাপ) ১৬:২৫, ১৫ জুলাই ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুনোব্যাঙ (বৈজ্ঞানিক নাম: Bufo melanostictus, সম্প্রতি নামকরণ হয়েছে Duttaphrynus melanostictus) বুফোনিডি (Bufonidae) গোত্র বা পরিবারের অন্তর্গত বুফো গণের এক প্রজাতির অতি পরিচিত একটি ব্যাঙ। ভারত ও বাংলাদেশ ছাড়াও দক্ষিণ, পূর্ব এবং দক্ষিণ-পূর্ব এশিয়ার অধিকাংশ দেশে প্রজাতিটি দেখা যায়। বাড়ির আনাচেকানাচে সহ জলাশয় এর পাশে এদের দেখা যায়।   স্বভাব ও বাসস্থান  কুনোব্যাঙ এমন একটি প্রাণী যা একটানা ছয় মাস ঘুমাতে পারে। এরা সাধারণত রাতের বেলা বের হয়। দিনের বেলা ঘরের কোনে অথবা দেয়ালের ফাঁকা জায়গা অথবা মাটির গর্তে বাস করে। তাই এদের কুনোব্যাঙ বলা হয়। এরা মেরুদন্ডী প্রাণী। এরা সাধারণত পোকামাকড় খেয়ে জীবন ধারণ করে। এদের গায়ে আচিলের মত ছোট ছোট অনেক দাগ থাকে। এর সাহায্যে এদের সহজেই চেনা যায়। শীতকালে এরা শীত নিদ্রায় চলে যায়।এদের ওজন সাধারণত ১৫-২০ গ্রাম হতে পারে।  বিস্তৃতি নেপাল, বাংলাদেশ, ভারত, শ্রীলঙ্কা, মায়ানমার, থাইল্যান্ড, লাওস, ভিয়েতনাম, কম্বোডিয়া এবং দক্ষিণ চীন, তাইওয়ান, হংকং, মালয়েশিয়া, সিঙ্গাপুর প্রভিতৃ পর্যন্ত বিস্তৃত।   প্রজনন  বর্ষাকাল এদের প্রজনন কাল। যখন বৃষ্টি শুরু হয় তখন এরা তাদের সঙ্গিনীর খোঁজ শুরু করে। তারপর স্ত্রী ব্যাঙের সাথে পুরুষ ব্যাঙের সঙ্গম হয়। এদের বহি নিষেক ঘটে অর্থাৎ শুক্রাণু ও ডিম্বাণু দেহের বাহিরে মিলিত হয়। স্ত্রী ব্যাঙ প্রায় ৩০,০০০ ডিম্বাণু ছাড়ে।  বর্তমান অবস্থা এবং সংরক্ষণ আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে।Duttaphrynus melanostictus, The IUCN Red List of Threatened Species এ কুনোব্যাঙ বিষয়ক পাতা।   তথ্যসূত্র    বহিঃসংযোগ    ecologyasia.com: "Asian toad"  Amphibians and Reptiles of Peninsular Malaysia: Duttaphrynus melanostictus  বিষয়শ্রেণী:বাংলাদেশের ব্যাঙ বিষয়শ্রেণী:ভারতের ব্যাঙ বিষয়শ্রেণী:ব্যাঙ বিষয়শ্রেণী:ব্যাঙের প্রজাতি বিষয়শ্রেণী:বাংলাদেশের উভচর
মো:মাহমুদ হাসান তালুকদার বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  তালুকদার ১৯৬৬ সালের ৭ জানুয়ারি জন্মগ্রহণ করেন তিনি ঢাকা বিশ্ববিদ্যালয় থেকে এলএলবি এবং শিল্পকলায় স্নাতকোত্তর সম্পূর্ণ করেন   কর্মজীবন  তালুকদার ১৯৮৯ সালের ১০ ডিসেম্বর জেলা আদালত এবং ৩১ ডিসেম্বর ১৯৯১ সালে হাইকোর্ট বিভাগের আইনজীবী হন।  ২১ অক্টোবর ২০১৯ সালে তারিখে, তালুকদারকে হাইকোর্ট বিভাগের অতিরিক্ত বিচারপতি নিয়োগ করা হয়।  ২০২০ সালের জানুয়ারিতে, তালুকদার এবং বিচারপতি শেখ হাসান আরিফ ব্যর্থ প্রার্থীদের দায়ের করা একটি আবেদনের পরিপ্রেক্ষিতে ১৪ জেলার প্রাথমিক বিদ্যালয়ের শিক্ষক নিয়োগ স্থগিত করেছিলেন। এটি আরও চারটি জেলায় সম্প্রসারিত করা হয়েছে। তালুকদার ও বিচারপতি শেখ হাসান আরিফ সারা বাংলাদেশে নির্বাহী ম্যাজিস্ট্রেটদের দ্বারা কিশোরদের যাবতীয় সাজা বাতিল করেছেন। নির্বাহী ম্যাজিস্ট্রেটের নির্দেশে আটক সব কিশোরকে মুক্তি দেওয়ারও নির্দেশ দিয়েছেন আদালত। ৮ ডিসেম্বর ২০২০ সালে তারিখে, তালুকদার এবং বিচারপতি মোঃ খসরুজ্জামান সরকারকে রাষ্ট্রবিরোধী প্রচারের জন্য কনক সারওয়ারের মালিকানাধীন সমস্ত অনলাইন পোর্টাল ব্লক করার নির্দেশ দেন।  ১৯ অক্টোবর ২০২১ সালে রাষ্ট্রপতি মোহাম্মদ আবদুল হামিদ তালুকদারকে হাইকোর্ট বিভাগের স্থায়ী বিচারপতি হিসেবে নিয়োগ দেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৬-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
নেলি হার্পার লি (২৮ এপ্রিল ১৯২৬ - ১৯ ফেব্রুয়ারি ২০১৬) একজন মার্কিন ঔপন্যাসিক। তার রচিত ১৯৬০ সালের উপন্যাস টু কিল আ মকিংবার্ড ১৯৬১ সালে কথাসাহিত্যে পুলিৎজার পুরস্কার অর্জন করে এবং আধুনিক মার্কিন সাহিত্যের ধ্রুপদী সৃষ্টিকর্মে পরিণত হয়। তিনি তার ঘনিষ্ঠ বন্ধু ট্রুম্যান ক্যাপোটিকে ইন কোল্ড ব্লাড (১৯৬৬) বই রচনাকালে গবেষণায় সহায়তা করেন। তার দ্বিতীয় ও শেষ উপন্যাস গো সেট আ ওয়াচম্যান মকিংবার্ড-এর পূর্বে রচিত পাণ্ডুলিপি কিন্তু মকিংবার্ড-এর গল্পের পরবর্তী সময়ের পটভূমিত রচিত। বইটি মকিংবার্ড-এর অনুবর্তী পর্ব হিসেবে ২০১৫ সালের জুলাই মাসে প্রকাশিত হয়।  লি সাহিত্যে অবদানের জন্য ২০০৭ সালে প্রেসিডেনশিয়াল মেডেল অব ফ্রিডম-সহ অসংখ্য পুরস্কার ও সম্মানসূচক ডিগ্রি অর্জন করেছেন।  লি ২০১৬ সালের ১৯শে ফেব্রুয়ারি ৮৯ বছর বয়সে অ্যালাবামার মনরোভিলে মৃত্যুবরণ করেন।  সৃষ্টিকর্ম উপন্যাস  টু কিল আ মকিংবার্ড (১৯৬০)  গো সেট আ ওয়াচম্যান (২০১৫)  নিবন্ধ  তথ্যসূত্র  বহিঃসংযোগ       বিষয়শ্রেণী:১৯২৬-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন লেখক বিষয়শ্রেণী:আলাবামার ঔপন্যাসিক বিষয়শ্রেণী:অ্যালাবামা বিশ্ববিদ্যালয়ের স্কুল অব লয়ের প্রাক্তন শিক্ষার্থী বিষয়শ্রেণী:ভার্জিনিয়ার লি পরিবার বিষয়শ্রেণী:মনরোভিল, অ্যালাবামার ব্যক্তি বিষয়শ্রেণী:মার্কিন নারী ঔপন্যাসিক বিষয়শ্রেণী:হান্টিংডন কলেজের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক বিষয়শ্রেণী:প্রেসিডেনশিয়াল মেডেল অব ফ্রিডম প্রাপক বিষয়শ্রেণী:কথাসাহিত্যে পুলিৎজার পুরস্কার বিজয়ী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
এডওয়ার্ড লিওনার্ড গিঞ্জটন একজন ইউক্রেনীয়-মার্কিন পদার্থবিজ্ঞানী।   শিক্ষা  গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।   কর্মজীবন  স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন। http://www.ieeeghn.org/wiki/index.php/Edward_L._Ginztonhttps://ginzton.stanford.eduhttp://www.ieeeghn.org/wiki/index.php/Oral-History:Edward_Ginzton   তথ্যসূত্র   বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:আইইইই মেডেল অব অনার বিজয়ী বিষয়শ্রেণী:১৯১৫-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন তড়িৎ প্রকৌশলী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন যুক্তরাষ্ট্রে সোভিয়েত অভিবাসী
থাম্ব|সহগামী প্রকৌশল. প্রক্রিয়াটির দৃশ্যায়ন সমসাময়িকতা (ইংরেজি ভাষায়: Concurrency) হচ্ছে কম্পিউটারে একসাথে একাধিক প্রোগ্রাম চালানোর ধারণা। কম্পিউটার এর প্রোগ্রাম যখন রান করে তখন একে বলা হয় "প্রসেস"। একটা প্রসেস এক বা একাধিক "থ্রেড" এর সমন্বয়ে গঠিত। কম্পিউটার এর অপারাটিং সিস্টেম থ্রেডগুলোকে এমনভাবে রান করায়, যেন বাইরে থেকে মনে হয় থ্রেডগুলো একসাথে রান করছে। কম্পিউটিং এর একসাথে একাধিক থ্রেড রান করার এই বিষয়টাকেই সমসাময়িকতা বলা হয়।  খেয়াল রাখা প্রয়োজন যে, সমান্তরাল কম্পিউটিং আর সমসাময়িক কম্পিউটিং দুটি ভিন্ন ধারণা। প্রথমটিতে আক্ষরিক অর্থেই একসাথে একাধিক নির্দেশ কার্যকর করা হয় (একাধিক প্রসেসর ব্যবহার করে), আর দ্বিতীয়টির ক্ষেত্রে কম্পিউটার এর অপারাটিং সিস্টেম একটা প্রোগ্রাম এর বিভিন্ন থ্রেডকে খুব অল্প সময়ের ব্যবধানে রান করিয়ে একসাথে একাধিক নির্দেশ চলার একটা illusion দেয় মাত্র।  বিষয়শ্রেণী:কম্পিউটার বিজ্ঞান  en:Concurrency (computer science)
বুদাপেস্ট করভিনাস বিশ্ববিদ্যালয় (হাঙ্গেরিয়ান: Budapesti Corvinus Egyetem) বুদাপেস্ট, হাঙ্গেরির একটি বেসরকারি গবেষণা বিশ্ববিদ্যালয়।  ১৯৪৮ সাল থেকে বুদাপেস্ট এবং সিকেসফেলিয়ারবার-এ পরিচালিত ব্যবসায় প্রশাসন, অর্থনীতি এবং সামাজিক বিজ্ঞানের উপর প্রাথমিক ফোকাস সহ এই বিশ্ববিদ্যালয়ে বর্তমানে প্রায় ৯৬০০ শিক্ষার্থী অধ্যায়নরত রয়েছে। করভিনাস বিশ্ববিদ্যালয় ছয়টি অনুষদে অধীনে স্নাতক, স্নাতক, স্নাতকোত্তর এবং ডক্টরেট হাঙ্গেরীয়, ইংরেজি, ফরাসি এবং জার্মান ভাষায় ডিগ্রী প্রদান করে।  ইতিহাস অনুষদ এবং বিভাগ গবেষণা  বিশেষায়িত কলেজ শিক্ষার্থী সংগঠন তথ্যসূত্র  বিষয়শ্রেণী:হাঙ্গেরির বিশ্ববিদ্যালয় ও কলেজ বিষয়শ্রেণী:১৯২০-এ হাঙ্গেরিতে প্রতিষ্ঠিত বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২০-এ প্রতিষ্ঠিত বিশ্ববিদ্যালয় ও কলেজ
মহেন্দ্র বরঠাকুর (;অসমীয়া: মহেন্দ্র বরঠাকুর) একাধারে শিক্ষক, নাট্যকার, নাট্য-প্রযোজক ও গুয়াহাটি আকাশবানী কেন্দ্রের সহকারী সঞ্চালক ছিলেন। তিনি অসমের জনপ্রিয় নাট্যকার ছিলেন। ২০০১-২০০৩ সনে তিনি অসম নাট্য সন্মিলনের সভাপতি ছিলেন। ১৯৮৯ সনে তিনি অসমের শ্রেষ্ঠ ভ্রাম্যমাণ থিয়েটারের পুরস্কার পেয়েছিলেন। ২০০১ সনে তিনি ‘’অসম শিল্পী দিবস বটা’’ পুরস্কার লাভ করেছিলেন।  কর্মজীবন মহেন্দ্র বরঠাকুর ১৯৫৭ সনে সহকারী শিক্ষকের পদে নিযুক্ত হয়ে প্রথম কর্মজীবন আরম্ভ করেছিলেন। ১৯৬৭ সনে তিনি গুয়াহাটি আকাশবানী কেন্দ্রের সহকারী সম্পাদকের পদে নিযুক্তি ছিলেন। তারপর তিনি নাট্য প্রযোজক, সহকারী কেন্দ্র সঞ্চালক, কলকাতা ও উত্তর পূর্বাঞ্চলের উপ সঞ্চালক প্রধান কার্য্যালয় ও গুয়াহাটিতে কার্যনিবাহ করেছিলেন।  ১৯৯৩ সনে তিনি অবসর গ্রহণ করেন।  নাট্যকর্ম ১৯৪৭ সনে উচ্চ শিক্ষা সমাপ্ত করার পর মহেন্দ্র বরঠাকুর লাচিত বরফুকন নামক নাটক লিখেছিলেন। তিনি রবীন্দ্রনাথ ঠাকুরের কাবুলীওয়ালা গল্প অবলম্বনে একটি নাটক রচনা করেছিলেন। ছাত্রাবস্থায় তিনি মকরাজাল নামক আরেকটি নাটক রচনা করেছিলেন। তিনি হাস্য-ব্যাঙাত্মকের মাধ্যমে সামাজিক ও রাজনৈতিক অন্যায় অবিচারের বিরুদ্ধে প্রতিবাদ করে এক নতুন কৃতিত্বের পরিচয় দিয়েছেন। ১৯৮১ সনে তিনি সিমলু চন্দন নাটকের মাধ্যমে নিজেকে ভ্রাম্যমাণ থিয়েটারের নাট্যকার রুপ প্রকাশ করেছিলেন।  তিনি সমাজ এবং ব্যক্তি জিবনের সংঘাত, ব্যক্তি এবং সমাজ জীবনের দ্বন্দ্ব, পারিবারিক সমস্যা, নতুন ও পুরোনোর মধ্যে সংঘাত ইত্যাদি বিষয়ে  নাটক রচনা করে নাটক জগতকে উজ্জ্বলিত করে তুলেছেন। বিশ্ববিখ্যাত উপন্যাস, ঘটনা ও চরিত্রের আধারে নাটক রচনা করে তিনি অসমীয়া সাহিত্যকে নতুন প্রজন্ম দিয়েছেন।  মৃত্যু ২০০৫ সনে মহেন্দ্র বরঠাকুরের মৃত্যু হয়।  ভ্রাম্যমাণ থিয়েটারে মহেন্দ্র বরঠাকুরের অবদান  শিমলুচন্দন, বন্দিনী, এই মাটিতে শরাগুরির চাপরি, বাঘ হাজরিকা, আইর চকুলো, বিলকিচ বেগম, অসতী কন্যা, দধীচি, রজা হরিসচন্দ্র, হালধীয়া চরায়ে বাওধান খায়, মোর আই, বেয়া মানুহ, গোসাঁনী, অমানুহ, মকরাজাল, মানুহ, মুখ্যমন্ত্রী, ভাল মানুহ, অবতার, পুতলা নাট, সম্রাট আরু সুন্দরী, কামরূপ কামাখ্যা, পগলা সহাব, পাখিত জুই,  প্রিয়া আরু পুলিস প্রার্থনা, কলঙ্কিনী সতী, মহাত্মা, পিতামহ, বলিয়া হাতী, তার্জান তার্জান, তেজলগা বাট, যদুবংশ, তেজাল ঘোঁরা নরক বন্দনা, আজলী নবৌ, নেদেখা নদীর ঘাট, বেনহুর, ডেকা হাকিম, মাতৃহত্যা পরশুরাম, সাহাব দাদা, রজারো রজা, হেমলেট, রাতির জুই, অপহরণ, বালিঘরর আলহী, পোহরর ছাঁ, হে মহানগর, মহাবীর চিলারায়,  মাজ নিশার চিঞর ডাইনীর প্রেম অগ্নিক্ষণ, আধারশিলা, অতিথি, জুয়ে পোরা মানুহ, সমদল, সাগরৈ বহুদূর, পুরুষ, বলিয়া গোসাঁই, ছাংলট ফেনলা, কুরুক্ষেত্র, কারাগারর বাঘ, শিকলি, পঁজাঘরর রজা, বনকুঁয়রী, প্রতীক্ষা, অচল সুঁতি, প্রেতাত্মা, অরুণ-তরুণ, অধঃপতন, ছাঁ, বিষ্ণুপ্রসাদ, মুখার মুখ,  তথ্যসূত্র
" মেঁ রাহুঁ ইয়া না রাহুঁ " ভারতীয় সঙ্গীত শিল্পী আরমান মালিক কর্তৃক ২০১৫ সালে রেকর্ডকৃত একটি হিন্দি ভাষার গান। গানটির মিউজিক ভিডিও শুটিং করা হয় ভারতের গোয়ায়  এবং মিউজিক ভিডিও শুটিং এ বলিউড অভিনেতা ইমরান হাশমি এবং  অভিনেত্রী এশা গুপ্তা অংশগ্রহণ করেন। টি-সিরিজ ইউটিউবে মিউজিক ভিডিওটিকে নভেম্বর ২৩, ২০১৫ তারিখে মুক্তি দেয়। ইউটিউবে গানটি ডিসেম্বর ২৬, ২০১৬ পর্যন্ত মোট ৭০,৪২২,২৬৪ বার দেখা হয়েছে।মিরছি মিউজিক অ্যাওয়ার্ড ২০১৬  এ গানটি সেরা ভারতীয় পপ গানের পুরস্কার লাভ করে। ষষ্ঠ গ্লোবাল ইন্ডিয়ান মিউজিক একাডেমী অ্যাওয়ার্ডসে এটি সেরা মিউজিক ভিডিওর পুরস্কার অর্জন করে।  তথ্যসূত্র  বিষয়শ্রেণী:হিন্দি গান বিষয়শ্রেণী:ভারতীয় গান বিষয়শ্রেণী:২০১৫-এর গান বিষয়শ্রেণী:হিন্দি চলচ্চিত্রের গান
সেপিক   হল নিউ গিনি দ্বীপের দীর্ঘতম নদী এবং ফ্লাই নদী এবং মাম্বারামো নদীর পরেই জলপ্রবাহের পরিমাণের দিক থেকে ওশেনিয়ার তৃতীয় বৃহত্তম নদী।  নদীর বেশিরভাগ অংশ পাপুয়া নিউ গিনি (পিএনজির) প্রদেশ সান্দাউন (পূর্বে পশ্চিম সেপিক) এবং পূর্ব সেপিকের মধ্য দিয়ে প্রবাহিত হয়েছে, যার একটি ছোট অংশ ইন্দোনেশিয়ার পাপুয়া প্রদেশের মধ্য দিয়ে প্রবাহিত হয়েছে।  সেপিকের একটি বিশাল জলাভূমি রয়েছে এবং ভূমিরূপের মধ্যে রয়েছে জলাভূমি, ক্রান্তীয় অতিবৃষ্টি অরণ্য ও পর্বতমালা। জৈবিকভাবে, নদী ব্যবস্থাকে প্রায়শই এশিয়া-প্রশান্ত মহাসাগরীয় অঞ্চলের বৃহত্তম দূষণমুক্ত মিঠা পানির জলাভূমি ব্যবস্থা বলা হয়।  কিন্তু, বাস্তবে, বিংশ শতাব্দীর মাঝামাঝি থেকে সেপিকে অসংখ্য মাছ এবং উদ্ভিদ প্রজাতি প্রবেশ করেছে।   তথ্যসূত্র    বহিঃসংযোগ      The Sepik–Ramu System  Sepik River  Guide to Sepik River Carvings (Art-Pacific.com: New Guinea tribal art and Indonesian folk art)     A Report on the Sepik River Basin  Papua New Guinea Sepik River Video  The Sepik River Expedition 2010  বিষয়শ্রেণী:ওশেনিয়ার আন্তর্জাতিক নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:পাপুয়া নিউ গিনির নদী
হলো জাপানের ওসাকা প্রিফেকচারের সুইতা শহরে অবস্থিত একটি স্টেডিয়াম। এটির ধারণক্ষমতা ৩৯,৬৯৪। এর অফিসিয়াল নাম সুইতা সিটি ফুটবল স্টেডিয়াম এবং এটি বিশ্বকাপ বাছাইপর্বের মতো আন্তর্জাতিক ম্যাচের জন্য ব্যবহৃত হয়।  স্টেডিয়ামটি ২০১৬ সাল থেকে জে 1 লিগ ফুটবল ক্লাব গাম্বা ওসাকার হোম স্টেডিয়াম, যার এক্সপো '৭০ স্মারক স্টেডিয়াম প্রতিস্থাপিত হয়েছে, যেটি ১৯৯১ এবং ২০১৫ এর মধ্যে হোম স্টেডিয়াম ছিল।  প্যানাসনিক, যার সদর দপ্তর কাছাকাছি শহর কদোমা এ অবস্থিত, নামকরণের অধিকার অর্জন করেছে এবং স্টেডিয়ামটি ১ জানুয়ারী, ২০১৮ থেকে প্যানাসনিক স্টেডিয়াম সুইটা নামে পরিচিত।   আন্তর্জাতিক ম্যাচ  তারিখ প্রতিযোগিতা টীম ফলাফল টীম উপস্থিতি ৭ জুন ২০১৬ ইন্টারন্যাশনাল ফ্রেন্ডলি ১-২ বসনিয়া ও হার্জেগোভিনা ৩৫,৫৮৯ ১১ সেপ্টেম্বর ২০১৮ ইন্টারন্যাশনাল ফ্রেন্ডলি ৩-০ ৩৩,৮৯১  ১৯ নভেম্বর ২০১৯ ইন্টারন্যাশনাল ফ্রেন্ডলি ১-৪ ৩৩,৩৯৯ ৭ জুন ২০২১ ফিফা বিশ্বকাপ বাছাইপর্ব ৪-১০ ১৫ জুন ২০২১ ফিফা বিশ্বকাপ বাছাইপর্ব ৫-১০ ২ সেপ্টেম্বর ২০২১ ফিফা বিশ্বকাপ বাছাইপর্ব ০-১ ৪,৮৫৩   তথ্যসূত্র    বহিঃসংযোগ    গাম্বা ওসাকা   জে লিগ    বিষয়শ্রেণী:গাম্বা ওসাকা বিষয়শ্রেণী:জাপানের ফুটবল মাঠ বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:প্যানাসনিক বিষয়শ্রেণী:২০২৬ এশিয়ান গেমসের মাঠ
রিচার্ড অগাস্টাস টাকার স্টুয়ার্ড (১ ফেব্রুয়ারি ১৭৭৩ - ২৫ মার্চ ১৮৪২) ছিলেন একজন ইংরেজ রাজনীতিবিদ যিনি ১৮০৬ থেকে ১৮১২ সাল পর্যন্ত ওয়েইমাউথ এবং মেলকম্ব রেজিসের সংসদ সদস্য হিসেবে দায়িত্ব পালন করেছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:ওয়েমাউথ এবং মেলকম্ব রেজিসের যুক্তরাজ্যের সংসদ সদস্য বিষয়শ্রেণী:১৮৪২-এ মৃত্যু বিষয়শ্রেণী:১৭৭৩-এ জন্ম